REGOLAMENT TAL-KUNSILL (KE) Nru 1555/2005
ta’ l-20 ta' Settembru 2005
li jneħħi l-kwota tariffarja għall-importazzjonijiet tal-kafè solubbli taħt il-kodiċi NM 2101 11 11
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 133 tiegħu,
Wara li kkunsidra l-proposta mill-Kummissjoni,
Billi:
(1)
Sar titjib notevoli fid-diversità ta' kafè solubbli disponibbli fis-suq Komunitarju mill-2002 'il hawn.
(2)
Ladarba issa intlaħaq l-għan tar-Regolament tal-Kunsill (KE) Nru 2165/2001 tal-5 ta’ Novembru 2001 li jiftaħ u jipprovdi għall-amministrazzjoni ta’ tariffa ta’ kwota għall-importazzjoni ta’ kafè li jinħall kopert bil-kodiċi NM 2101 11 11 (1), ma għadhomx japplikaw il-kondizzjonijiet għaż-żamma ta’ kwota tariffarja ta' dazju-żero għall-kafè solubbli wara l-1 ta’ Jannar 2006.
(3)
Fid-dawl tal-ħtiġijiet attwali tas-suq Komunitarju, il-kwota tariffarja għall-importazzjonijiet ta' kafè solubbli kopert mill-kodiċi NM 2101 11 11 għandha tingħalaq b'effett mill-1 ta’ Jannar 2006. Ir-Regolament (KE) Nru 2165/2001 għandu jitħassar b'effett minn din l-istess data,
ADOTTA DAN IR-REGOLAMENT:
Artikolu 1
Il-kwota tariffarja ta' dazju-żero stabbilita mir-Regolament tal-Kunsill (KE) Nru 2165/2001 għall-importazzjonijiet ta’ kafè solubbli kopert mill-kodiċi NC 2101 11 11 għandha tagħlaq fl-1 ta’ Jannar 2006.
Mill-1 ta' Jannar 2006, l-importazzjonijiet ta’ kafè solubbli kopert mill-kodiċi NC 2101 11 11 li joriġinaw fi kwalunkwe pajjiżi ma għandhomx jibqgħu ammissibbli iżjed għal kwota tariffarja ta' dazju-żero.
Artikolu 2
Ir-Regolament (KE) Nru 2165/2001 huwa b'dan imħassar b'effett mill-1 ta' Jannar 2006.
Artikolu 3
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, nhar il-20 ta' Settembru 2005.